98/381/EY, Euratom: Neuvoston päätös, tehty 5 päivänä kesäkuuta 1998, yhteisön rahoituksen myöntämisestä Euroopan jälleenrakennus- ja kehityspankille Tsernobylin reaktorisuojarahastoa varten



Virallinen lehti nro L 171 , 17/06/1998 s. 0031 - 0032



NEUVOSTON PÄÄTÖS, tehty 5 päivänä kesäkuuta 1998, yhteisön rahoituksen myöntämisestä Euroopan jälleenrakennus- ja kehityspankille T Osernobylin reaktorisuojarahastoa varten (98/381/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon Euroopan atomienergiayhteisön perustamissopimuksen ja erityisesti sen 203 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että G7-maiden hallitukset, Euroopan yhteisöjen komissio ja Ukrainan hallitus allekirjoittivat 21 päivänä joulukuuta 1995 yhteisymmärryspöytäkirjan T Osernobylin ydinvoimalan sulkemisesta vuoteen 2000 mennessä, yhteisymmärryspöytäkirjan III artiklan 4 kohdan mukaan Ukraina ja G7-maat jatkavat yhteistyötä kustannustehokkaan ja ympäristön kannalta kestävän ratkaisun kehittämiseksi T Osernobyl IV -yksikön suojaamista varten; tähän kuuluu mahdollisimman nopea teknisten ja kustannusvaihtoehtojen määrittäminen tarvittavan rahoituksen arvioinnin pohjaksi, komissio osallistui TACIS-ohjelman kautta aktiivisesti tällaisen ratkaisun kehittämiseen, jonka tuloksena laadittiin Ukrainan viranomaisten hyväksymä "rekatorisuojan toteuttamissuunnitelma", G7-maiden valtion- ja hallitusten päämiehet ja Euroopan komission puheenjohtaja päättivät Denverissä kesäkuussa 1997 pidetyssä huippukokouksessa täydentää Ukrainan kanssa tehtyyn yhteisymmärryspöytäkirjaan liittyviä sitoumuksia ja hyväksyivät monenkeskisen rahoitusjärjestelyn perustamisen Ukrainan avustamiseksi T Osernobylin nykyisen sarkofagin muuttamisesta turvalliseksi ja ympäristön kannalta vakaaksi järjestelmäksi reaktorisuojan toteuttamissuunnitelmassa esitettyjen toimenpiteiden avulla, reaktorisuojan toteuttamissuunnitelman täytäntöönpanossa otetaan huomioon G7-maiden ja Ukrainan välinen yhteisymmärryspöytäkirja T Osernobylin ydinvoimalan sulkemisesta vuoteen 2000 mennessä. reaktorisuojan toteuttamissuunnitelman täytäntöönpanemiseksi Euroopan jälleenrakennus- ja kehityspankkiin (EBRD) on perustettu T Osernobylin reaktorisuojarahasto, jota EBRD hallinnoi, yhteisön selkeänä politiikkana on tukea Ukrainaa maan pyrkiessä poistamaan 26 päivänä huhtikuuta 1986 T Osernobylin ydinvoimalassa sattuneen ydinvoimaonnettomuuden seurauksia, ja yhteisö haluaa näin ollen antaa rahoitusta T Osernobylin reaktorisuojarahastoon; vaikka yhteisö osallistuu hankkeen rahoitukseen, se ei ole vastuussa siitä mahdollisesti aiheutuvasta vahingosta, rahasto huolehtii aiheellisella tavalla, että Ukraina täyttää Euroopan jälleenrakennus- ja kehityspankin kanssa 20 päivänä marraskuuta 1997 tekemänsä sopimuksen mukaiset sitoumukset, tähän päätökseen sisältyy 6 päivänä maaliskuuta 1995 annetun Euroopan parlamentin, neuvoston ja komission julistuksen 2 kohdan mukainen rahoitusohje koko ohjelman keston ajaksi, tämän kuitenkaan vaikuttamatta perustamissopimuksessa määriteltyyn budjettivallan käyttäjän toimivaltaan, rahoitus otetaan olemassa olevista TACIS-määrärahoista, eikä se näin ollen lisää varainhoitovuosien 1998 ja 1999 talousarvioiden menoja, T Osernobylin reaktorisuojarahaston varoista myönnettäviin tukiin sovelletaan EBRD:n hankintaperiaatteita ja -sääntöjä ja hankinnat on periaatteessa rajoitettava rahoittajien kotimaissa tuotettaviin tai näistä maista toimitettaviin tavaroihin ja palveluihin tai niihin maihin, joissa EBRD toimii; nämä säännöt eivät ole täysin yhdenmukaiset suoraan TACIS-ohjelmasta rahoitettuihin toimiin sovellettavien sääntöjen kanssa, joita ei erityisesti tästä syystä voida soveltaa tähän rahoitukseen, on kuitenkin tarpeen varmistaa, että T Osernobylin reaktorisuojarahastosta myönnettäviin tukiin liittyvissä hankintajärjestelyissä ei syrjitä Euroopan yhteisön minkään yksittäisen jäsenvaltion toimijoita riippumatta siitä, ovatko jäsenvaltiot tehneet erillisen sopimuksen EBRD:n kanssa, EBRD:n T Osernobylin reaktorisuojarahaston osoitettavan yhteisön rahoituksen hallinnoinnista vastaa Euroopan komissio järkevän ja tehokkaan hallinnon periaatteiden mukaisesti, ja tällä rahoituksella edistetään erityisesti ydinturvallisuuteen liittyvien yhteisön tavoitteiden saavuttamista; perussopimuksissa ei ole muita määräyksiä tämän päätöksen tekemiseksi tarvittavista valtuuksista kuin Euroopan yhteisön perustamissopimuksen 235 artikla ja Euroopan atomienergiayhteisön perustamissopimuksen 203 artikla, ON PÄÄTTÄNYT SEURAAVAA: 1 artikla 1. Yhteisö rahoittaa Euroopan jälleenrakennus- ja kehityspankin (EBRD) T Osernobylin reaktorisuojarahastoa tätä rahastoa koskevien sääntöjen mukaisesti vuosien 1998 ja 1999 aikana maksettavalla enintään 100 miljoonalla eculla. 2. Komissio hallinnoi rahastoa varten annettavaa rahoitusta voimassa olevan Euroopan yhteisöjen yleiseen talousarvioon sovellettavien 21 päivänä joulukuuta 1977 annetun varainhoitoasetuksen (3) mukaisesti ottaen erityisesti huomioon järkevän ja tehokkaan hallinnon periaatteet. 3. Komissio toteuttaa kaikki tarpeelliset toimet sen varmistamiseksi, että T Osernobylin reaktorisuojarahaston varoista myönnettäviin tukiin liittyvistä hankintajärjestelyistä ei syrjitä minkään yksittäisen jäsenvaltion toimijoita. 2 artikla 1. Tämän ohjelman toteuttamiseen tarkoitettu rahoitusohje vuosille 1998-1999 on enintään 100 miljoonaa ecua. 2. Budjettivallan käyttäjä myöntää vuotuiset määrärahat rahoitusnäkymien rajoissa. 3 artikla 1. Komissio toimittaa tilintarkastustuomioistuimelle kaikki olennaiset tiedot sekä pyytää EBRD:ltä tilintarkastustuomioistuimen mahdollisesti haluamat lisätiedot T Osernobylin reaktorisuojarahastoa koskevasta rahoitustoiminnasta siltä osin kuin ne liittyvät yhteisön rajoitusosuuteen. 2. Komissio esittää vuosittain Euroopan parlamentille ja neuvostolle kertomuksen T Osernobylin reaktorisuojarahaston toteuttamisen edistämisestä. Tehty Luxemburgissa 5 päivänä kesäkuuta 1998. Neuvoston puolesta G. BROWN Puheenjohtaja (1) EYVL C 364, 2.12.1997, s. 16 (2) EYVL C 138, 4.5.1998 (3) EYVL L 356, 31.12.1977, s. 1